లక్నో: ఉత్తరప్రదేశ్ అసెంబ్లీ ఎన్నికల తుది విడత ప్రచారం తారాస్థాయికి చేరుకున్న తరుణంలో కేంద్ర మంత్రి, బీజేపీ నేత గిరిరాజ్ సింగ్ మరింత వేడి రగిలిస్తూ సంచలన వ్యాఖ్యలు చేశారు. దేశంలో మైనారిటీలు అనే పదానికి నిర్వచనాన్ని సమీక్షించాలని ఆయన అన్నారు. 'ఈరోజు దేశంలో ముస్లింల జనాభా పెరిగిపోతున్న తీరు చూస్తే ఆ మతానికి ఇచ్చిన మైనారిటీ హోదాను ప్రభుత్వం ఉపసంహరించుకోవాల్సిన అవసరం ఎంతైనా ఉంది' అని గిరిరాజ్ సింగ్ ఆదివారంనాడు ఓ ట్వీట్లో సంచలన వ్యాఖ్యలు చేశారు. ఇందుకు సంబంధించి 'పిఇడబ్ల్యూ రీసెర్చ్ సెంటర్' ఇచ్చిన నివేదికను కూడా ఆ ట్వీట్కు ఆయన జత చేశారు. దేశంలో 20 కోట్ల మందికి పైగా ముస్లింలు ఉన్నందున 'మైనారిటీ' నిర్వచనాన్ని పునఃసమీక్షించాల్సిన అవసరం ఉందని మంత్రి పేర్కొన్నారు. దేశంలోని ముస్లిం మైనారిటీ హోదాపై గిరిరాజ్ సింగ్ సంచలన వ్యాఖ్యలు చేయడం ఇది మొదటిసారి కాదు. గత ఏడాది నవంబర్లో కూడా ఆయన ఇదేతరహా వ్యాఖ్యలు చేశారు. వారు (ముస్లింలు) పెద్ద సంఖ్యలో ఉన్న ప్రాంతాలతో పాటు తక్కువ సంఖ్యలో ఉన్న ప్రాంతాల్లోనూ మైనారిటీ హోదానే అనుభవిస్తున్నారని, దేశంలో ముస్లిం జనాభా ప్రస్తుతం 21 కోట్లకు చేరిందని, అంత పెద్ద జనాభా ఉన్న వారిని మైనారిటీలుగా ఎలా చెబుతారని ప్రశ్నించారు. ముస్లింల మైనారిటీ హోదాను మార్చేందుకు కొత్త చట్టం తీసుకురావాలన్నారు. హిందువులు మరింత మంది పిల్లల్ని కనడం ద్వారా దేశ జనాభాను పెంచే ఆలోచన చేయాలని కూడా గత ఏడాది అక్టోబర్లో ఆయన పిలుపునిచ్చారు. బీహార్లోని నవడా లోక్సభ నియోజకవర్గానికి గిరిరాజ్ సింగ్ ప్రాతినిధ్యం వహిస్తున్నారు.
lakno: uttarapradesh assembley ennikala tudi vidata prachaaram taaraasthaayiki cherukunna tarunamlo kendra mantri, bgfa netha giriraj sing marinta vedi ragilistuu sanchalana vyaakhyalu chesaru. desamlo minoritylu ane padaaniki nirvachanaanni sameekshinchaalani aayana annaru. 'eeroju desamlo muslimla janabha perigipotunna teeru chuste aa mataaniki ichina minority hodanu prabhutvam upasamharinchukovaalsina avasaram entainaa undi' ani giriraj sing aadivaaramnaadu oo tweetlo sanchalana vyaakhyalu chesaru. induku sambandhinchi 'piidablue reserch senter' ichina nivedikanu kuudaa aa tweetku aayana jatha chesaru. desamlo 20 kotla mandiki paiga muslimlu unnanduna 'minority' nirvachanaanni punahsameekshinchaalsina avasaram undani mantri perkonnaru. desamloni muslim minority hodapai giriraj sing sanchalana vyaakhyalu cheyadam idhi modatisaari kaadu. gatha edaadi navambarlo kuudaa aayana idetaraha vyaakhyalu chesaru. vaaru (muslimlu) pedda sankhyalo unna praantaalatoe paatu takkuva sankhyalo unna praantaalloonuu minority hodane anubhavistunnaarani, desamlo muslim janabha prastutam 21 kotlaku cherindani, anta pedda janabha unna vaarini minorityluga ela chebutaarani prasninchaaru. muslimla minority hodanu maarchenduku kotta chattam teesukuraavaalannaaru. hinduvulu marinta mandi pillalni kanadam dwara desha janabhanu penche aalochana cheyalani kuudaa gatha edaadi actoberlo aayana pilupunicchaaru. beehaarloni navada loksabha niyojakavargaaniki giriraj sing praatinidhyam vahistunnaaru.